(3) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะผลิตภัณฑ์ถ่านหิน

ถ่านหินเป็นเชื้อเพลิงธรรมชาติชนิดหนึ่งที่มีส่วนประกอบของสารหลายชนิด
อันได้แก่สารที่ระเหยได้ชนิดต่างๆ ความชื้นและแร่ธาตุที่สำคัญคือ คาร์บอน (CARBON)
ซึ่งเป็นส่วนของของแข็งที่จะเผาไหม้ได้เมื่อสารระเหยและความชื้นถูกขับไล่ออกไป
จะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปีและค่อยๆ
จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลกและขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่าน ขอบเขตพื้นที่การกระจายตัวของแหล่งถ่าน คุณภาพทางเคมี
และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป

ถ่านหินสามารถจัดแบ่งตามคุณภาพโดยพิจารณาจากค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ ANTRACITE BITUMINOUS SUB-BITUMINOUS และ
LIGNITE สำหรับถ่านหินที่สำรวจพบ และพัฒนาขึ้นมาใช้ในอุตสาหกรรมอย่างแพร่หลายเป็นกลุ่ม
SUB-BITUMINOUS แต่ในประเทศไทยมักนิยมเรียกถ่านหินประเภทนี้ว่าถ่านลิกไนต์

คุณสมบัติถ่านหินที่ใช้เป็นเกณฑ์ในการกำหนดมาตรฐานในการซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

ก่อนจะเริ่มการผลิตถ่านหินจำหน่ายให้กับผู้บริโภคได้จำเป็นต้องผ่านขั้นตอนต่าง ๆ
หลายขั้นตอนเริ่มตั้งแต่การสำรวจเพื่อหาแหล่งสะสมตัวของถ่านหิน
เมื่อสำรวจพบแหล่งสะสมตัวของถ่านหินที่สามารถจะพัฒนาในเชิงพาณิชย์ได้ก็จะต้องศึกษาข้อมูลในขั้นรายละเอียดเพื่อศึกษาต้นทุนและวิธีการผลิตที่เอื้อประโยชน์สูงสุดซึ่งรวมทั้งวิธีการในการแต่งแร่ด้วย

ก่อนจะเปิดการทำเหมืองจำเป็นต้องทำการเจาะสำรวจในขั้นรายละเอียด (DETAIL DRILLING)
เพื่อศึกษาหาข้อมูลรายละเอียดต่างๆ ของพื้นที่
ได้แก่ปริมาณสำรองและคุณภาพในแต่ละดับของการวางตัวของชั้นถ่านหินรวมทั้งชั้นดิน ทราย
ที่ปิดทับอยู่ ข้อมูลที่ได้จะถูกนำไปใช้ในการกำหนดแผนแม่บทในการ ทำเหมือง (MINE MASTER
PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดิน
และหรือถ่านหินในแต่ละขั้นตอน และการเลือกเครื่องจักรอุปกรณ์ที่เหมาะสมกับการทำเหมืองด้วย

การสำรวจหาแหล่งถ่านหินจะต้องได้รับอาชญาบัตรและการทำเหมืองถ่านหินจะต้องได้รับประทานบัตรตามพระราชบัญญัติแร่
พ.ศ. 2510 โดยจะต้องปฏิบัติตามหลักเกณฑ์
เงื่อนไขข้อกำหนดภายใต้การควบคุมดูแลของหน่วยงานราชการที่เกี่ยวข้องตามที่กฎหมายกำหนด

บริษัท ลานนารีซอร์สเซส จำกัด (มหาชน)
ได้รับการส่งเสริมการลงทุนจากคณะกรรมการส่งเสริมการลงทุนในธุรกิจถ่านหินจำนวนทั้งสิ้น 4 ฉบับ
ดังต่อไปนี้ :-

+------------+-------------+-------------+--------------+-------------+
| รายละเอียด  | เลขที่บัตรส่ง   |             |              |             |
|            | เสริมการลงทุน |             |              |             |
+------------+-------------+-------------+--------------+-------------+
|            | 1089/2531   | 1052/2537   | 1227/2537    | 1823/2539   |
+------------+-------------+-------------+--------------+-------------+
| ได้รับ       | 9 กันยายน    | 28 มกราคม   | 22 เมษายน    | 11 ธันวาคม   |
| อนุมัติเมื่อวันที่ | 2531 *      | 2537        | 2537         | 2539        |
+------------+-------------+-------------+--------------+-------------+
| สถา        | เหมืองป่าคา   | เหมืองป่าคา   | เหม          | เหมืองป่าคา   |
| นประกอบการ | อำเภอลี้      | อำเภอลี้      | ืองหนอหญ้าปล้อง | อำเภอลี้      |
|            |             |             |              |             |
|            | จังหวัดลำพูน   | จังหวัดลำพูน   | อำเภ         | จังหวัดลำพูน   |
|            |             |             | อหนองหญ้าปล้อง |             |
|            |             |             |              |             |
|            |             |             | จังหวัดเพชรบุรี  |             |
+------------+-------------+-------------+--------------+-------------+
| กิจการท     | ถ่านหิน       | ถ่านหิน       | ถ่านหิน        | ถ่านหิน       |
| ี่ได้รับส่งเสริม | 1,050,000   | 500,000     | 300,000 ตัน/ปี | 1,500,000   |
|            | ตัน/ปี        | ตัน/ปี        |              | ตัน/ปี        |
+------------+-------------+-------------+--------------+-------------+
| กา         | ระยะ 6 ปี    | ระยะ 8 ปี    | ระยะ 8 ปี     | ระยะ 8 ปี    |
| รยกเว้นภาษีเ |             |             |              |             |
| งินได้นิติบุคคล | ตั้งแต่วันที่ 1   | ตั้งแต่วันที่ 1   | ตั้งแต่วันที่ 1    | ตั้งแต่วันที่ 1   |
| (100%)     | มกราคม 2534 | มกราคม 2538 | พฤศจิกายน     | เมษายน 2540 |
| และ        |             |             | 2539         |             |
| ยกเว้นภาษีเง | ถึงวันที่ 31    | ถึงวันที่ 31    |              | ถึงวันที่ 31    |
| ินได้เงินปันผล | ธันวาคม 2539 | ธันวาคม 2545 | ถึงวันที่ 31     | มีนาคม 2548  |
|            |             |             | ตุลาคม 2547   |             |
+------------+-------------+-------------+--------------+-------------+

* หมายเหตุ : คณะกรรมการส่งเสริมการลงทุนได้อนุมัติให้ยกเลิกบัตรส่งเสริมการลงทุนเลขที่
1089/2531 เมื่อวันที่ 13 กุมภาพันธ์ 2546 เป็นต้นไป

บริษัทฯ ได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการ
ลงทุน พ.ศ. 2520
โดยการอนุมัติของคณะกรรมการส่งเสริมการลงทุนสำหรับโครงการผลิตถ่านหิน(ลิกไนต์)ภายใต้เงื่อนไขต่างๆ
ที่กำหนดไว้ บริษัทฯจะได้รับสิทธิประโยชน์ทางด้านภาษีอากรดังต่อไปนี้ :-

1)  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

2)  ยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (สิทธิพิเศษนี้จะสิ้นสุดลงในปี 2548)

3)  ในกรณีที่บริษัทฯมีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯมีสิทธินำผลขาดทุนดังกล่าวมาหักกลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปี นับแต่วันที่พ้นกำหนดดังกล่าว

4)  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

5)  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดได้รับยกเว้นภาษีเงินได้นิติบุคคล

6)  ได้รับอนุญาตให้หักค่าขนส่ง ค่าไฟฟ้า
    และค่าประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น

7)  ได้รับอนุญาตให้หักค่าเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงิน ลงทุนนอกเหนือจากการหักค่าเสื่อมราคาตามปกติ

การตลาดและภาวะการแข่งขัน

นโยบายการกำหนดราคาถ่านหิน : เนื่องจากถ่านหินเป็นเชื้อเพลิงชนิดหนึ่ง
ดังนั้นการกำหนดราคาขายถ่านหินจึงกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
บริษัทฯกำหนดราคาขายถ่านหินในประเทศต่อหน่วยค่าความร้อนให้ต่ำกว่าราคาขายถ่านหินนำเข้าเพื่อเป็นการจูงใจแต่ราคาขายสำหรับลูกค้าแต่ละรายอาจจะแตกต่างกันไป
ขึ้นอยู่กับปัจจัยต่างๆ ดังต่อไปนี้ คือปริมาณที่สั่งซื้อ ข้อกำหนดด้านคุณภาพ (เช่นค่าความร้อน,
ขนาดของถ่าน ฯลฯ) ระยะเวลาชำระเงินและเงื่อนไขอื่นที่ลูกค้ากำหนดซึ่งปัจจัย
ดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
โดยบริษัทฯไม่มีนโยบายเลือกปฏิบัติต่อลูกค้ารายใดรายหนึ่งเป็นกรณีพิเศษ

ลูกค้าของบริษัทฯ ส่วนใหญ่เป็นผู้ประกอบธุรกิจด้านการผลิตปูนซีเมนต์ ไฟฟ้า
และอุตสาหกรรมที่ใช้หม้อกำเนิดไอน้ำ ถ้าเป็นลูกค้ารายใหญ่บริษัทฯ
จะใช้วิธีทำสัญญาซื้อขายระยะยาวเพื่อลดความเสี่ยงหรือลดภาระในด้านการจัดจำหน่ายถ่านหินในอนาคต

ลักษณะลูกค้า : ลูกค้าของบริษัทฯ สามารถแบ่งได้เป็น 3 กลุ่มใหญ่ๆ ดังนี้ :-

  ------- ----------------------------------------- -----------------------
  กลุ่มที่    ประเภทลูกค้า                                สัดส่วนการขาย (%)

  1       อุตสาหกรรมผู้ผลิตปูนซีเมนต์                      52.17

  2       อุตสาหกรรมที่ใช้หม้อกำเนิดไอน้ำและผลิตกระแสไฟฟ้า   46.03

  3       อุตสาหกรรมอื่นๆ                              1.80
  ------- ----------------------------------------- -----------------------

กลุ่มที่ 1 : อุตสาหกรรมผู้ผลิตปูนซีเมนต์

บริษัทฯมียอดจำหน่ายถ่านหินให้กับกลุ่มอุตสาหกรรมผลิตปูนซีเมนต์คิดเป็นร้อยละ 52.17
ส่วนใหญ่จะจำหน่ายให้กับบริษัท ปูนซีเมนต์นครหลวง จำกัด (มหาชน)
ซึ่งเป็นผู้ผลิตปูนซีเมนต์รายใหญ่เป็นลำดับที่ 2
ของประเทศไทยและเป็นผู้ถือหุ้นรายใหญ่ของบริษัทฯคิดเป็นสัดส่วนร้อยละ 43.42 ของทุนจดทะเบียน
โดยในช่วงปี พ.ศ. 2543-2545 บริษัทฯ มียอดจำหน่ายถ่านหินให้กับบริษัท ปูนซีเมนต์นครหลวง
จำกัด (มหาชน) ทั้งสิ้นประมาณ 391.91 ล้านบาท 574.42 ล้านบาท และ 727.51 ล้านบาท
ตามลำดับคิดเป็นร้อยละ 43.76, 63.39 และ 45.01 ตามลำดับ เนื่องจากบริษัท
ปูนซีเมนต์นครหลวง จำกัด (มหาชน) จะต้องใช้ถ่านหินเป็นเชื้อเพลิงหลักในการผลิตปูนซีเมนต์
จึงยังคงมีการซื้อขายถ่านหินอย่างต่อเนื่องต่อไปอีกในระยะยาว
หากเศรษฐกิจฟื้นตัวและมีการใช้กำลังผลิตปูนซีเมนต์อย่างเต็มที่แล้วจะทำให้มีการใช้ถ่านหินเป็นเชื้อเพลิงเพิ่มมากขึ้นอีก

สาเหตุสำคัญที่ผู้ผลิตปูนซีเมนต์ใช้ถ่านหินเป็นเชื้อเพลิง เนื่องจากประการแรก
ถ่านหินเป็นเชื้อเพลิงที่มีราคาต่ำกว่าเชื้อเพลิงชนิดอื่น
ประการที่สองขี้เถ้าที่เกิดจากการเผาไหม้ถ่านหิน กลับกลายเป็นส่วนผสมของสินค้าสำเร็จรูป
(ปูนซีเมนต์) ทำให้ประหยัดต้นทุนการผลิตและประหยัดค่าใช้จ่ายในการขนขี้เถ้า ประการที่สาม
เนื่องจากโรงปูนซีเมนต์เกือบทุกโรงตั้งอยู่บริเวณภาคกลางของประเทศ
ในขณะที่เหมืองถ่านหินตั้งอยู่บริเวณตอนเหนือของประเทศ
ดังนั้นจึงทำให้ประหยัดค่าใช้จ่ายในการขนส่ง
เพราะโรงปูนซีเมนต์จำเป็นต้องขนปูนซีเมนต์ให้กับลูกค้าในเขตภาคเหนืออยู่แล้ว
ดังนั้นจึงสามารถว่าจ้างรถบรรทุกขนส่งถ่านหินส่งกลับเข้าโรงงานได้ในราคาต่ำกว่าปกติ

กลุ่มที่ 2 : อุตสาหกรรมที่ใช้หม้อกำเนิดไอน้ำและผลิตกระแสไฟฟ้า

  อุตสาหกรรมที่ใช้หม้อไอน้ำได้เปลี่ยนมาใช้ถ่านหินเป็นเชื้อเพลิงเพิ่มมากขึ้น
  เนื่องจากปัจจัยด้านราคาเป็นสำคัญ ปัจจุบันการใช้ถ่านหินใน
  กลุ่มนี้ได้ขยายตัวไปสู่อุตสาหกรรมหลายประเภท อาทิเช่น อุตสาหกรรมฟอกย้อม
  อุตสาหกรรมแปรรูป อาหารอุตสาหกรรมเยื่อกระดาษ อุตสาหกรรมผลิตกระแสไฟฟ้า ฯลฯ

กลุ่มที่ 3 :อุตสาหกรรมอื่น ๆ

อุตสาหกรรมอื่นๆ ที่ใช้ถ่านหินเป็นเชื้อเพลิง เช่น อุตสาหกรรมอาหาร อุตสาหกรรมบ่มใบยาสูบ
อุตสาหกรรมปูนขาว เป็นต้น ซึ่งเดิมเคยใช้ไม้ฟืนเป็นเชื้อเพลิง
แต่ต่อมาเมื่อไม้ผืนมีราคาสูงและขาดแคลน
เนื่องจากรัฐบาลเข้มงวดการตัดไม้ทำลายป่าตามนโยบายอนุรักษ์ธรรมชาติและสิ่งแวดล้อม
ทำให้ผู้ประกอบการเหล่านี้ทยอยเปลี่ยนมาใช้ถ่านหินเป็นเชื้อเพลิงเพิ่มมากขึ้น

วามต้องการใช้ถ่านหิน :
ความต้องการใช้ถ่านหิน(ไม่รวมส่วนที่การไฟฟ้าฝ่ายผลิตแห่งประเทศไทยผลิตใช้เอง)ในปี 2545
มีปริมาณ10.54 ล้านตัน ซึ่งเพิ่มขึ้นจากปี 2544 ประมาณ 1.38 ล้านตัน หรือเพิ่มขึ้นประมาณร้อยละ
15.04 โดยมีการใช้ถ่านหินจากแหล่งในประเทศ 0.38 ล้านตันหรือเพิ่มขึ้นร้อยละ 8.86
และมีการใช้ถ่านหินนำเข้าเพิ่มขึ้นประมาณ 1.00 ล้านตัน หรือเพิ่มขึ้นประมาณร้อยละ 20.37
เนื่องจากภาวะเศรษฐกิจเริ่มฟื้นตัว จึงมีการใช้กำลังการผลิตเพิ่มขึ้น
คาดว่าแนวโน้มเศรษฐกิจในปีต่อๆ ไปน่าจะฟื้นตัวดีขึ้นอีก
ซึ่งจะทำให้มีการใช้ถ่านหินเพิ่มขึ้นในระยะยาว

ตารางแสดงปริมาณการใช้ถ่านหินแยกตามประเภทอุตสาหกรรม

(หน่วย : ล้านตัน)

+----------------------+-----------+-----------+-----------+----------+
| ประเภทอุตสาหกรรม      | ปี 2545    | ปี 2544    | ผ         |          |
|                      |           |           | ลต่างเพิ่มขึ้น |          |
|                      |           |           | หรือ       |          |
|                      |           |           | (ลดลง)    |          |
+----------------------+-----------+-----------+-----------+----------+
|                      |           |           | ปริมาณ     | %        |
+----------------------+-----------+-----------+-----------+----------+
| ปูนซีเมนต์              |           |           |           |          |
+----------------------+-----------+-----------+-----------+----------+
| ถ่านหินในประเทศ        | 3.497     | 3.217     | 0.280     | 8.70     |
+----------------------+-----------+-----------+-----------+----------+
| ถ่านหิน                | 3.354     | 2.361     | 0.993     | 42.05    |
+----------------------+-----------+-----------+-----------+----------+
| รวม                  | 6.851     | 5.578     | 1.273     | 22.82    |
+----------------------+-----------+-----------+-----------+----------+
| ไฟฟ้าและหม้อไอน้ำ       |           |           |           |          |
+----------------------+-----------+-----------+-----------+----------+
| ถ่านหินในประเทศ        | 0.920     | 0.810     | 0.110     | 13.58    |
+----------------------+-----------+-----------+-----------+----------+
| ถ่านหินนำเข้า           | 2.466     | 2.510     | (0.044)   | (1.75)   |
+----------------------+-----------+-----------+-----------+----------+
| รวม                  | 3.386     | 3.320     | 0.020     | 0.60     |
+----------------------+-----------+-----------+-----------+----------+
| อื่น ๆ                 |           |           |           |          |
+----------------------+-----------+-----------+-----------+----------+
| ถ่านหินในประเทศ        | 0.202     | 0.216     | (0.014)   | (6.48)   |
+----------------------+-----------+-----------+-----------+----------+
| ถ่านหินนำเข้า           | 0.096     | 0.044     | 0.052     | 118.18   |
+----------------------+-----------+-----------+-----------+----------+
| รวม                  | 0.298     | 0.260     | 0.038     | 14.62    |
+----------------------+-----------+-----------+-----------+----------+
| ภาพรวม               |           |           |           |          |
+----------------------+-----------+-----------+-----------+----------+
| ถ่านหินในประเทศ        | 4.619     | 4.243     | 0.376     | 8.86     |
+----------------------+-----------+-----------+-----------+----------+
| ถ่านหินนำเข้า           | 5.916     | 4.915     | 1.001     | 20.37    |
+----------------------+-----------+-----------+-----------+----------+
| รวมทั้งสิ้น              | 10.535    | 9.158     | 1.377     | 15.04    |
+----------------------+-----------+-----------+-----------+----------+

ที่มา : บริษัท ลานนารีซอร์สเซส จำกัด (มหาชน)

  การจำหน่ายและช่องทางการจัดจำหน่าย

การขายถ่านหินจะเป็นหน้าที่ของฝ่ายการตลาดและการขาย สำนักงานใหญ่
กรุงเทพมหานครโดยจะเป็นผู้รับคำสั่งซื้อ กำหนดราคา
กำหนดเวลาส่งมอบและกำหนดเงื่อนไขการชำระเงิน
ส่วนทางเหมืองและศูนย์จำหน่ายจะดูแลเรื่องการผลิตและการส่งมอบสินค้าให้ลูกค้าให้เป็นไปตามคำสั่งซื้อที่สำนักงานใหญ่แจ้งข้อมูลไป

การกำหนดราคาจำหน่ายถ่านหินหากเป็นถ่านหินในประเทศมักจะเป็นราคาหน้าเหมือง (EX-MINE)
ซึ่งไม่รวมค่าขนส่งโดยลูกค้าส่วนใหญ่จะรับผิดชอบการขนส่งถ่านหินที่ซื้อเอง
แต่หากเป็นกรณีถ่านหินจากแหล่งในประเทศอินโดนีเซียจะขึ้นอยู่กับข้อตกลงในสัญญาซึ่งอาจจะเป็นราคา
FOB หรือ CIF หรือราคาส่งถึงหน้าโรงงาน
ทั้งนี้ราคาจะขึ้นอยู่กับคุณภาพของถ่านหินซึ่งจะอิงกับค่าความร้อนของถ่านหินเป็นหลัก
เฉกเช่นการกำหนดราคาเชื้อเพลิงชนิดอื่นโดยทั่วไป
ราคาจำหน่ายถ่านหินแต่ละแหล่งจะแตกต่างกันไป
ถ่านหินที่มีค่าความร้อนสูงจะจำหน่ายได้ในราคาที่ดีกว่าถ่านหินที่มีค่าความร้อนต่ำ

วิธีการจัดจำหน่ายถ่านหินของบริษัทฯจะจำหน่ายให้กับผู้ใช้หรือลูกค้าโดยตรงโดยไม่ผ่านพ่อค้า
คนกลาง โดยสามารถแบ่งได้เป็น 2 ประเภทคือ

-   ลูกค้าเงินเชื่อ ปริมาณการจำหน่ายถ่านหินในประเภทนี้ คิดเป็นปริมาณกว่าร้อยละ 98
    โดยบริษัทฯ จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
    และมีฐานะทางการเงินมั่นคงเท่านั้น โดยตั้งแต่เปิดกิจการมาเมื่อปี 2528 จนถึงปัจจุบัน
    บริษัทฯ ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

-   ลูกค้าเงินสด ปริมาณการจำหน่ายถ่านหินในประเภทนี้ คิดเป็นประมาณร้อยละ 2
    ซึ่งส่วนใหญ่จะเป็นลูกค้ารายย่อย ซึ่งใช้ถ่านหินเป็นฤดูกาลและไม่มีการสั่งซื้ออย่างสม่ำเสมอ
    เช่น กลุ่มอุตสาหกรรมบ่มใบยาสูบ, กลุ่มผู้ผลิตปูนขาวรายย่อย เป็นต้น

รูปที่ 1 : แผนภูมิการจำหน่ายถ่านหินจากเหมือง

รูปที่ 2 : แผนภูมิการจำหน่ายถ่านหินจากศูนย์จำหน่าย

ภาวะอุตสาหกรรมและการแข่งขัน

อุตสาหกรรมการผลิตถ่านหินในประเทศนั้นมีผู้ผลิตน้อยราย (Oligopoly Market)
เนื่องจากแหล่งถ่านหินในประเทศมีอยู่จำกัด การที่มีผู้ผลิตอยู่น้อยรายและถ่านหินมีระดับราคาต่อหน่วย
ค่าความร้อนที่ต่ำที่สุดเมื่อเทียบกับเชื้อเพลิงชนิดอื่น จึงทำให้ไม่มีการแข่งขันด้านราคามากนัก
โดยจะเน้นการแข่งขันด้านคุณภาพและการให้บริการเป็นหลัก โดยบริษัทฯ มีคู่แข่งที่สำคัญคือบริษัท
บ้านปู จำกัด (มหาชน)

ในอนาคตเมื่อแหล่งถ่านหินในประเทศหมดลง
การนำเข้าถ่านหินจากต่างประเทศมาจำหน่ายจะมีการแข่งขันมากขึ้น
ผู้นำเข้าที่มีแหล่งแร่ของตนเองโดยเฉพาะถ่านหินที่มีคุณภาพดี (HIGH GRADE COAL)
ย่อมได้เปรียบและจะครองส่วนแบ่งตลาดได้มากกว่า ซึ่งบริษัทฯก็ตระหนักในเรื่องนี้ดี
จึงได้ลงทุนสำรวจและพัฒนาแหล่งถ่านหินที่มีคุณภาพดีในประเทศอินโดนีเซีย
เพื่อเพิ่มปริมาณสำรองและเพิ่มศักยภาพด้านการผลิตและการจำหน่ายถ่านหินในอนาคตเพื่อรองรับสถานการณ์ไว้แล้วรวมทั้งได้จัดตั้งศูนย์จำหน่ายถ่านหินอยุธยาขึ้นเมื่อปลายปี
2545
เพื่อนำเข้าถ่านหินจากต่างประเทศมาสต๊อคไว้จำหน่ายให้กับลูกค้าในประเทศเพื่อขยายตลาดและรองรับเหมืองถ่านหินในประเทศที่จะหมดลงในปี
2547 สำหรับถ่านหินนำเข้าบริษัทฯ มีคู่แข่งที่สำคัญคือบริษัท บ้านปู จำกัด (มหาชน)

กลยุทธ์ในการแข่งขัน

บริษัทฯ จะเน้นการให้บริการ และการควบคุมคุณภาพของผลิตภัณฑ์
เป็นกลยุทธ์หลักในการแข่งขันแทนการใช้กลยุทธ์ด้านราคา
เนื่องจากถ่านหินเป็นเชื้อเพลิงที่มีราคาต่อหน่วยต่ำกว่าเชื้อเพลิงชนิดอื่นอยู่แล้ว
นอกจากนี้บริษัทฯยังได้พยายามพัฒนาวิธีการผลิตเพื่อให้ได้ถ่านหินที่มีคุณภาพดี
โดยการนำเทคโนโลยีที่ทันสมัยมาพัฒนาระบบการผลิตอย่างสม่ำเสมอ

การค้าถ่านหินในตลาดโลก

ปริมาณการผลิตถ่านหินทั่วโลกในปี 2544 รวมทั้งสิ้นประมาณ 4,500 ล้านตัน โดยมีประเทศจีนเป็นผู้ผลิตถ่านหินรายใหญ่ที่สุดของโลกซึ่งสามารถผลิตถ่านหินได้มากกว่า 1,091 ล้านตัน รองลงมาได้แก่ประเทศสหรัฐอเมริกาสามารถผลิตถ่านหินได้ประมาณ 1,015 ล้านตัน, ประเทศออสเตรเลียสามารถผลิตถ่านหินได้ประมาณ 330 ล้านตัน, ประเทศอินเดียสามารถผลิตถ่านหินได้ประมาณ 316 ล้านตันและประเทศรัสเซียสามารถผลิตถ่านหินได้ประมาณ 269 ล้านตัน นอกจากประเทศจีนและอินเดียแล้วประเทศอินโดนีเซียและเวียดนามก็เป็นผู้ผลิตถ่านหินรายใหญ่ของทวีปเอเซียด้วยเช่นเดียวกัน โดยสามารถผลิตถ่านหินในปี 2544 ประมาณ 95 ล้านตันและ 13 ล้านตันตามลำดับ

ปริมาณถ่านหินที่ซื้อขายในตลาดโลกเมื่อเปรียบเทียบกับความต้องการใช้ถ่านหินทั่วโลกแล้วยังมีจำนวนไม่มาก
เนื่องจากมีหลายประเทศที่มีเหมืองถ่านหินของตนเองซึ่งสามารถผลิตถ่านหินใช้เองอยู่แล้ว
ปริมาณถ่านหินที่มีการซื้อขายกันทั่วโลกทั้งสิ้นประมาณ 589.40 ล้านตันในปี 2543 และประมาณ
629.50 ล้านตันในปี 2544 ซึ่งเพิ่มขึ้นจากปี 2543 จำนวน 40.10 ล้านตันหรือเพิ่มขึ้นร้อยละ
6.80 ประเทศออสเตรเลียเป็นผู้ส่งออกถ่านหินรายใหญ่ที่สุดของโลกประมาณ 194 ล้านตัน
รองลงมาได้แก่ประเทศจีนสามารถส่งออกถ่านหินได้ประมาณ 86 ล้านตัน,
ประเทศอัฟริกาใต้สามารถส่งออกถ่านหินได้ประมาณ 69 ล้านตัน,
ประเทศอินโดนีเซียสามารถส่งออกถ่านหินได้ประมาณ 66
ล้านตันและประเทศสหรัฐอเมริกาสามารถส่งออกถ่านหินได้ประมาณ 44 ล้านตัน

สำหรับประเทศผู้นำเข้าถ่านหินในปี 2544 คือประเทศญี่ปุ่นนำเข้าประมาณ 155 ล้านตัน,
ประเทศเกาหลีใต้นำเข้าประมาณ 67 ล้านตัน, ประเทศไต้หวันนำเข้าประมาณ 49 ล้านตัน,
ประเทศสหราชอาณาจักรอังกฤษนำเข้าประมาณ 36 ล้านตันและประเทศเยอรมันนำเข้าประมาณ 28
ล้านตัน, ประเทศอินเดียและฮ่องกงเป็นผู้นำเข้าถ่านหินรายใหญ่ของทวีปเอเซียในปี 2544 ประมาณ
20 ล้านตันและ 8 ล้านตันตามลำดับ
ส่วนประเทศจีนและอินเดียเป็นผู้ใช้ถ่านหินรายใหญ่ของทวีปเอเซียซึ่งส่วนใหญ่จะใช้ในการผลิตกระแสไฟฟ้า
เมื่อเศรษฐกิจขยายตัวดีขึ้น คาดว่าจะมีการใช้ถ่านหินเพิ่มมากขึ้นตามไปด้วย ประเทศญี่ปุ่น
เกาหลีใต้และไต้หวันจะนำเข้าถ่านหินเพื่อใช้ในการผลิตกระแสไฟฟ้าและใช้ในอุตสาหกรรมเป็นส่วนใหญ่เช่น
อุตสาหกรรมเหล็กเป็นต้น สำหรับประเทศที่กำลังพัฒนาในทวีปเอเซียรวมทั้งประเทศมาเลเซีย,
ฟิลิปปินส์และไทย คาดว่าจะมีการใช้ถ่านหินเพิ่มมากขึ้นเพื่อใช้ในการผลิตกระแสไฟฟ้า โดยในปี
2544 ที่ผ่านมาประเทศในทวีปเอเซียมีการนำเข้าถ่านหินคิดเป็นร้อยละ 50
ของการนำเข้าถ่านหินทั่วโลก ในขณะที่ทวีปยุโรปมีการนำเข้าร้อยละ 35
ของการนำเข้าถ่านหินทั่วโลก ทวีปอัฟริกาและตะวันออกกลางมีการนำเข้าร้อยละ 5
ของการนำเข้าถานหินทั่วโลก และทวีปอเมริกามีการนำเข้าร้อยละ 10
ของการนำเข้าถ่านหินทั่วโลก

ราคาซื้อขายถ่านหินในภูมิภาคเอเซียส่วนใหญ่จะใช้ดัชนีราคาอ้างอิงของประเทศญี่ปุ่น (JAPANESE
BENCHMARK PRICE INDEX – JBP)
ซึ่งเป็นราคาที่มาจากการเจรจาต่อรองระหว่างผู้จำหน่ายถ่านหินในประเทศออสเตรเลียกับผู้นำเข้าหรือผู้ใช้ถ่านหินในประเทศญี่ปุ่นซึ่งจะตกลงกำหนดราคากันเป็นแต่ละปีๆ
ไป ในช่วงปี 2540-2543 ที่ผ่านมา ราคาถ่านหิน JBP ตกต่ำลงมามากเพิ่งจะปรับตัวดีขึ้นในปี
2544 เป็นราคาตันละ 34.50 เหรียญสหรัฐอเมริกา
เนื่องจากราคาน้ำมันเชื้อเพลิงปรับตัวสูงขึ้นมากทำให้มีการใช้ถ่านหินมากขึ้นในขณะที่ผู้ผลิตถ่านหินเพื่อส่งออกยังมีเท่าเดิม
ราคาถ่านหิน JBP เริ่มตกต่ำอีกครั้งหนึ่งในปี 2545 เหลือราคาตันละ 31.85
เหรียญสหรัฐอเมริกาหรือลดลงจากปีก่อนร้อยละ 7.70 (ดูแผนภูมิประกอบ)
เนื่องจากมีการผลิตถ่านหินเพื่อส่งออกมากขึ้น โดยเฉพาะประเทศจีน ซึ่งมีการส่งออกถ่านหินในปี
2544 ประมาณ 86 ล้านตัน เพิ่มขึ้นจากปี 2543 ประมาณ 27 ล้านตันหรือเพิ่มขึ้นร้อยละ 46
และมีการส่งออกถ่านหินในปี 2545 ประมาณ 86 ล้านตันเช่นเดียวกัน

นอกจากการใช้ราคาถ่านหิน JBP แล้ว ยังมีการใช้ราคาถ่านหินอ้างอิงของประเทศออสเตรเลีย
(BARLOW JONKER SPOT PRICE INDEX-BJI)
ซึ่งเป็นราคาที่มาจากกลุ่มบริษัทที่ปรึกษาเหมืองแร่และพลังงานของประเทศออสเตรเลีย
(AUSTRALIAN ENERGY RESOURCES AND MINING CONSULTANT COMPANY)
ซึ่งจะประกาศราคาถ่านหิน SPOT (BJI) เป็นประจำทุกสัปดาห์ ราคาถ่านหิน SPOT (BJI)
มีแนวโน้มที่ดีในช่วงต้นปี 2545 จนถึงไตรมาสที่ 2/2545
จึงเริ่มมีราคาตกต่ำลงและตกต่ำที่สุดในเดือนสิงหาคม 2545 หลังจากนั้นราคาถ่านหิน SPOT (BJI)
จึงเริ่มปรับตัวดีขึ้นเป็นลำดับ (ดูแผนภูมิประกอบ)

ตามที่บริษัทฯ ได้เข้าร่วมทุนทำเหมืองถ่านหิน ณ จังหวัดกาลิมันตันตะวันออก
ประเทศอินโดนีเซียในนาม PT. LANNA HARITA INDONESIA (LHI)
และได้เริ่มผลิตถ่านหินออกจำหน่ายตั้งแต่ปี 2544 เป็นต้นมา
โดยมีเป้าหมายจะผลิตถ่านหินคุณภาพสูงออกจำหน่ายในระยะแรกประมาณปีละ 1.5-2 ล้านตัน
เพื่อนำเข้ามาจำหน่ายให้กับลูกค้าในประเทศไทยประมาณ 50-60%
เพื่อทดแทนเหมืองถ่านหินในประเทศที่กำลังจะหมดลง
ส่วนที่เหลือจะส่งออกไปจำหน่ายยังประเทศอื่นในแถบภูมิภาคเอเซียรวมทั้งประเทศญี่ปุ่น,
ไต้หวันและอินเดีย ซึ่งคงไม่เป็นปัญหาในการเข้าสู่ตลาดในส่วนนี้
เพราะปริมาณถ่านหินที่จะส่งออกมีจำนวนไม่มาก เมื่อเทียบกับความต้องการใช้ถ่านหินที่เพิ่มขึ้น
กอปรกับถ่านหินที่จะส่งออกเป็นถ่านหินคุณภาพดีสอดคล้องกับความต้องการของตลาด โดยในปี 2545
ที่ผ่านมาได้มีการส่งออกถ่านหินที่ผลิตจากเหมืองของ LHI
ไปจำหน่ายให้กับประเทศในภูมิภาคเอเซียประมาณ 36% ซึ่งมีกำไร (PROFIT MARGIN)
อยู่ในเกณฑ์ที่ดีพอสมควร

การจัดหาผลิตภัณฑ์

การผลิตถ่านหินในช่วง 3 ปี ที่ผ่านมาสรุปได้ดังนี้ :-

(หน่วย : พันตัน)

+----------------------------------------------+-------+-------+-------+
| รายการ                                       | 2543  | 2544  | 2545  |
+----------------------------------------------+-------+-------+-------+
| -   กำลังการผลิตถ่านหิน                          |       |       |       |
+----------------------------------------------+-------+-------+-------+
| - เหมืองป่าคา จังหวัดลำพูน                        | 2,000 | 1,000 | 800   |
+----------------------------------------------+-------+-------+-------+
| - เหมืองหนองหญ้าปล้อง จังหวัดเพชรบุรี               | 315   | 100   | 0.78  |
+----------------------------------------------+-------+-------+-------+
| - เหมืองอินโดนีเซีย                              | -     | 200   | 1,000 |
+----------------------------------------------+-------+-------+-------+
|                                              |       |       |       |
+----------------------------------------------+-------+-------+-------+
| -   ปริมาณการผลิตถ่านหินในแต่ละปี                  |       |       |       |
+----------------------------------------------+-------+-------+-------+
| - เหมืองป่าคา จังหวัดลำพูน                        | 1,033 | 883   | 600   |
+----------------------------------------------+-------+-------+-------+
| - เหมืองหนองหญ้าปล้อง จังหวัดเพชรบุรี               | 66    | 101   | 0.78  |
+----------------------------------------------+-------+-------+-------+
| - เหมืองอินโดนีเซีย                              | -     | 119   | 954   |
+----------------------------------------------+-------+-------+-------+
|                                              |       |       |       |
+----------------------------------------------+-------+-------+-------+
| -   ปริมาณถ่านหินสำรองคงเหลือ ณ วันสิ้นปี            |       |       |       |
+----------------------------------------------+-------+-------+-------+
| - เหมืองป่าคา จังหวัดลำพูน                        | 2,615 | 1,732 | 1,132 |
+----------------------------------------------+-------+-------+-------+
| - เหมืองหนองหญ้าปล้อง จังหวัดเพชรบุรี               | 163   | 62    | -     |
+----------------------------------------------+-------+-------+-------+
| - เหมืองอินโดนีเซีย                              | 3     | 3     | 3     |
|                                              | 2,000 | 1,881 | 0.927 |
+----------------------------------------------+-------+-------+-------+
|                                              |       |       |       |
+----------------------------------------------+-------+-------+-------+

สาเหตุที่ทำให้บริษัทฯผลิตถ่านหินลดลงในช่วง 3 ปี ที่ผ่านมา
เนื่องจากแหล่งถ่านหินในประเทศมีอยู่อย่างจำกัด
และต้องทำเหมืองในระดับที่ลึกลงไปในพื้นดินมากขึ้น
กอรปกับเหมืองหนองหญ้าปล้องได้หยุดการทำเหมืองตั้งแต่ปลายปี 2545
ที่ผ่านมาเนื่องจากได้ขุดถ่านหินออกจำหน่ายหมดแล้วจึงทำให้กำลังการผลิตถ่านหินลดลง ซึ่งบริษัทฯ
ก็ตระหนักในเรื่องนี้ดีจึงได้ออกไปสำรวจหาแหล่งถ่านหินเพิ่มเติมในต่างประเทศเพื่อนำเข้ามาจำหน่ายให้กับลูกค้าในประเทศเพื่อทดแทนเหมืองถ่านหินในประเทศที่จะหมดลงในปี
2547 และเพื่อรักษาส่วนแบ่งตลาดของบริษัทไว้

ผลกระทบที่สำคัญต่อสิ่งแวดล้อม

-   ผลกระทบที่สำคัญต่อสิ่งแวดล้อมในการทำเหมืองถ่านหิน
    ได้แก่ผลกระทบต่อคุณภาพอากาศคือฝุ่นแขวนลอยและก๊าซที่เกิดจากการลุกไหม้
    เช่นก๊าซซัลเฟอร์ไดออกไซด์ และก๊าซไนโตรเจนไดออกไซด์
    นอกจากนี้ยังมีผลกระทบด้านการเปลี่ยนแปลงสภาพภูมิประเทศ
    อันเนื่องจากการเปิดหน้าดินทำให้เกิดหลุมบ่อจากการทำเหมือง

-   บริษัทฯได้ดำเนินการตามมาตรการลดผลกระทบต่อสิ่งแวดล้อมดังต่อไปนี้

1)  มีการวางแผนแม่บทในการทำเหมืองให้เหมาะสม
    โดยการออกแบบและวางแผนการทำเหมืองเป็น 3 ระยะตั้งแต่ระยะก่อนการทำเหมือง
    ระยะทำเหมืองและระยะก่อนสิ้นสุดการทำเหมืองเพื่อวางตำแหน่งกิจกรรมการทำเหมืองให้เหมาะสมและสอดคล้องกัน
    รวมทั้งแผนการป้องกันและแก้ไขผลกระทบสิ่งแวดล้อม
    และการฟื้นฟูสภาพเหมืองเมื่อการทำเหมืองสิ้นสุดลงแล้ว

2)  มีการติดตามตรวจสอบคุณภาพสิ่งแวดล้อมโดยบริษัทฯกำหนดให้มีการตรวจสอบคุณภาพของน้ำและอากาศทุกๆ
    4 เดือน ทั้งพื้นที่ภายในโครงการฯ และชุมชนบริเวณใกล้เคียง
    โดยเฉพาะในบริเวณชุมชนที่อยู่ในรัศมี 3 กิโลเมตร
    รอบพื้นที่ทำเหมืองที่คาดว่าจะได้รับผลกระทบจากการทำเหมืองของบริษัทฯ
    โดยจะทำการติดตั้งเครื่องตรวจสอบฝุ่นแขวนลอย เครื่องตรวจวัดก๊าซซัลเฟอร์ไดออกไซด์
    และเครื่องตรวจวัดก๊าซไนโตรเจนไดออกไซด์ นอกจากนี้บริษัทฯ ยังว่าได้จ้างบริษัท เอส พี
    เอส คอนซัลติ้ง จำกัด เพื่อตรวจวัดผลกระทบต่อสิ่งแวดล้อม
    และนำเสนอรายงานต่อหน่วยงานรายการที่เกี่ยวข้องคือสำนักนโยบายและแผนทรัพยากรธรรมชาติสิ่งแวดล้อม
    กระทรวงทรัพยากรธรรมชาติและสิ่งแวดล้อม และสำนักบริหารและฟื้นฟูสิ่งแวดล้อม
    กรมอุตสาหกรรมพื้นฐานและการเหมืองแร่ กระทรวงอุตสาหกรรม
    ซึ่งผลการตรวจวัดในช่วงหลายปีที่ผ่านมานับว่าคุณภาพอากาศที่ตรวจวัดได้อยู่ในเกณฑ์มาตรฐานที่กำหนดโดยกรมควบคุมมลพิษ
    กระทรวงทรัพยากรและสิ่งแวดล้อม

3)  บริษัทฯได้วางมาตรการฟื้นฟูสภาพเหมืองอยู่ตลอดเวลา
    โดยวางแผนการกองเก็บหน้าดินไว้ในพื้นที่ๆจัดเตรียมไว้โดยเฉพาะ
    รวมทั้งได้มีการปรับลดความลาดชันให้ปลอดภัยจากการพังทลายของหน้าดิน
    เมื่อทำเหมืองไปได้ในระยะหนึ่งก็จะทยอยนำดินดังกล่าวมาถมกลับไปในบ่อเหมืองที่ขุดถ่านหินออกไปหมดแล้ว
    พร้อมทั้งทำการปลูกพืชคลุมดินและต้นไม้ยืนต้นเพื่อฟื้นฟูสภาพเหมืองให้กลับไปสู่สภาพธรรมชาติเดิมมากที่สุด

ในช่วง 2 ปี (2544-2545) ที่ผ่านมาบริษัทฯ ได้ร่วมประชุมปรึกษาหารือกับกรมพัฒนาพลังงาน
ทดแทนและอนุรักษ์พลังงานซึ่งเป็นเจ้าของสัมปทานเหมืองถ่านหินป่าคาเพื่อหาข้อสรุปในการฟื้นฟูพื้นที่บ่อเหมืองที่เหลืออยู่หลังการทำเหมืองสิ้นสุดลงแล้ว
โดยที่ประชุมได้ตกลงให้บริษัทฯว่าจ้างสถานศึกษาวิศวกรรมศาสตร์มหาวิทยาลัยเชียงใหม่มาทำการศึกษาความเป็นไปได้ของโครงการวางแผนการฟื้นฟูพื้นที่ภายหลังการทำเหมืองและพัฒนาบ่อเหมืองเป็นอ่างเก็บน้ำ
และได้มีรายงานสรุปผลการศึกษาแล้วเมื่อปลายเดือนสิงหาคม 2545 ที่ผ่านมา
โดยมีสาระสำคัญสรุปได้ดังนี้

1)  ไม่ดำเนินโครงการขนาดใหญ่ เนื่องจากโครงการพัฒนาอย่างเก็บน้ำเพื่อชลประทาน
    และโครงการ ฟื้นฟูที่ไม่มีความเหมาะสมทางเศรษฐศาสตร์ มีค่าลงทุนสูงเกินไป
    แต่เปลี่ยนเป็นโครงการขนาดเล็กที่สอดคล้องกับความต้องการของชุมชน
    โดยสร้างฝายขนาดเล็กที่ห้อยอีแหละสำหรับเป็นแหล่งน้ำอุปโภคของบ้านป่าคา – บ้านดงดำ
    ที่อพยพออกจากพื้นที่ทำเหมืองโดยใช้วงเงินประมาณ 8 ล้านบาท

2)  การฟื้นฟูพื้นที่ตามกฎหมายแร่และป่าไม้นั้น
    ให้บริษัทผู้รับช่วงการทำเหมืองดำเนินการตามกฎหมายที่กำหนดไว้และให้เป็นไปตามแผนผังโครงการทำเหมืองที่ได้ยื่นไว้ต่อทรัพยากรท้องที่

3)  วงเงินงบประมาณสำหรับโครงการฟื้นฟูพื้นที่ภายหลังการทำเหมือง
    ซึ่งเป็นการเสริมการฟื้นฟูตาม ข้อ 2 เพื่อเสริมการปลูกป่าชุมชน, ป่าเศรษฐกิจ
    และบำรุงดินกำหนดวงเงินประมาณ 3.9
    ล้านบาทและในส่วนการพัฒนาส่วนฝึกอบรมกำหนดวงเงินประมาณ 3.6 ล้านบาท

4)  บ่อเหมืองถ้าต้องทิ้งร้างไว้และมีน้ำตามธรรมชาติมากักขังจนอาจจะมีการปนเปื้อนจากเศษถ่านหินที่ประชุมมีมติให้จัดทำแผนการติดตามและปรับปรุงคุณภาพน้ำโดยให้คณะผู้ศึกษาจากมหาวิทยาลัยเชียงใหม่จัดทำเป็น
    2 แผน
    พร้อมระบุว่าแต่ละแผนใครเป็นผู้รับผิดชอบ/ดำเนินการใช้งบประมาณจากไหนและจะดำเนินการในช่วงไหน
    พร้อมกำหนดวงเงินงบประมาณดังนี้

แผนแรก ติดตามตรวจสอบคุณภาพน้ำ
ทั้งน้ำในบ่อเหมืองและน้ำใต้ดินโดยจัดทำเป็นแผนที่ใช้เวลามากกว่า 2 ปี
พร้อมทั้งกำหนดมาตรฐานเตือนภัย (เช่น ใช้มาตรฐานสิ่งแวดล้อมของน้ำตามธรรมชาติและน้ำใช้)
ถ้าคุณภาพน้ำเริ่มจะเปลี่ยนแปลงไปในทิศทางที่ด้อยลง
หรือสูงเกินค่าที่จะก่อให้เกิดผลกระทบให้ดำเนินการป้องกันและแก้ไขโดยด่วน

แผนสอง เพื่อปรับปรุงคุณภาพน้ำโดยใช้ระบบบึงประดิษฐ์ (WETLAND)
โดยจัดทำเป็นโครงการวิจัยเพื่อระบายน้ำออกจากบ่อเหมืองอย่างต่อเนื่องไม่ให้น้ำกักขังและเพื่อกำหนดแนวทางและมาตรการควบคุม
คุณภาพน้ำในระยะยาว

5)  ในส่วนของรายงานศึกษาเพื่อฟื้นฟูที่และพัฒนาบ่อเหมืองนั้น ให้เพิ่มเติมดังนี้

    1.  การปรับปรุงเสถียรภาพของบ่อเหมือง
        ให้เพิ่มเติมข้อควรระมัดระวังจากคลื่นของน้ำที่จะเซาะขอบบ่อ
        เนื่องจากบ่อมีขนาดใหญ่อาจทำให้มีลมพัดก่อให้เกิดคลื่นดังกล่าวและอาจไม่ต้องเสนอมาตรการเสริมเสถียรภาพ
        เช่น ให้หินเรียงบริเวณที่น้ำขึ้นลงบ่อย เพราะเป็นดินเดิมก่อนเปิดเหมือง

    2.  การตรวจวัดคุณภาพน้ำใต้ดินและน้ำในบ่อเหมือง
        เนื่องจากยังไม่มีข้อสรุปที่ชัดเจนว่าการเก็บกักน้ำในบ่อเหมืองจะมีผลกระทบต่อคุณภาพน้ำใต้ดินโดยรอบพื้นที่โครงการหรือไม่
        เพราะปัจจุบันยังไม่มีน้ำกักขังในบ่อเหมืองก้นบ่อมีระดับลึก
        จึงต้องกำหนดเป็นแผนระยะยาวในการติดตามตรวจสอบคุณภาพน้ำภายหลังการทำเหมืองต่อไป

    3.  ด้านกฎหมายแร่ ซึ่งเป็นข้อกำหนดหลักในการฟื้นฟูนั้น
        ให้ศึกษาให้ชัดเจนว่าแผนการพัฒนาบ่อเหมืองเป็นอ่างเก็บน้ำจะมีผลต่อการเปลี่ยนแปลงแผนผังโครงการทำเหมืองที่ยี่นไว้เดิมหรือไม่
        ถ้ามีการเปลี่ยนแปลงก็ควรแจ้งต่อทรัพยากรธรณีท้องที่ต่อไป

ซึ่งผลจากการศึกษาโครงการดังกล่าว บริษัทฯ ได้ดำเนินการประชุมร่วมกับกรมพัฒนาพลังงานทดแทน
และอนุรักษ์พลังงานหลายครั้งแล้ว โดยปัจจุบันยังไม่สามารถสรุปได้แน่ชัดว่าบริษัทฯ
จะรับผิดชอบในส่วนใดบ้างและกรมพัฒนาพลังงานทดแทนและอนุรักษ์พลังงานจะรับผิดชอบในส่วนใดบ้าง
คาดว่าจะมีข้อยุติในปี 2546

-   บริษัทฯ ได้ดำเนินการป้องกันและแก้ไขผลกระทบสิ่งแวดล้อมในรอบปีที่ผ่านมาดังนี้ :-

1)  ป้องกันการพังทลายของดินโดยการเปิดหน้าเหมืองและขุดแร่แบบขั้นบันได
    โดยรักษาความลาดเอียงของหน้าเหมืองไม่ให้เกิน 45 องศา

2)  เตรียมพื้นที่กองเก็บมูลดินทราย โดยเก็บกองเป็นชั้นๆ และแต่ละชั้นมีความสูงเฉลี่ยไม่เกิน 5
    เมตร พร้อมทั้งได้สร้างคันทำนบ
    และคูระบายน้ำรอบลานกองเก็บให้มีทิศทางการไหลของน้ำลงสู่บ่อตักตะกอน
    หากที่ตั้งกองมูลดินทรายใดไม่ได้ใช้เก็บกองแล้ว
    ได้ดำเนินการปลูกพืชคลุมดินประเภทพืชตระกูลถั่วต่างๆ หรือปลูกต้นไม้ยืนต้น
    ได้แก่กระถินเทพา, กระถินยักษ์, กระถินณรงค์, ขี้เหล็ก, ยูคาลิบตัส และมะม่วง หินมพานต์
    เป็นต้น

3)  ปฏิบัติตามแผนการลดการฟุ้งกระจายของฝุ่นละออง โดยการใช้น้ำฉีดพรมบริเวณหน้าเหมือง,
    ขุมเหมือง, เส้นทางลำเลียงและลานกองแร่ตลอดจนได้จำกัดความเร็วในการขนส่งแร่
    และกำชับให้ใช้ผ้าใบปิดคลุมรถบรรทุกแร่ทุกครั้งที่ทำการขนส่ง

4)  ป้องกันการเกิดการลุกไหม้ด้วยตัวเองของถ่านหิน
    โดยการจัดให้มีอากาศถ่ายเทได้สะดวกสำหรับบริเวณที่จัดเก็บกองแร่ถ่านหิน
    และการกองเก็บจะไม่ให้เกิน 3 วัน
    ส่วนบริเวณหน้าเหมืองเมื่อถึงชั้นที่ยังไม่ได้ทำการขุดถ่านออก
    ก็จะใช้วิธีนำดินมากลบผิวหน้าของถ่านไว้ก่อน

5)  จัดหาอุปกรณ์ป้องกันอันตรายส่วนบุคคลให้แก่พนักงานตามความเหมาะสมของสภาพการทำงาน
    เช่นเครื่องป้องกันศีรษะประเภทหมวกนิรภัย, รองเท้าบูท, เครื่องป้องกันหู, หน้ากาก,
    ผ้าปิดปาก ปิดจมูก เป็นต้น

6)  ติดตามตรวจสอบคุณภาพสิ่งแวดล้อมทางอากาศและคุณภาพน้ำทุกๆ 4 เดือน
    เพื่อให้ได้ข้อมูลที่แปรผันตามฤดูกาล
    และรายงานผลการตรวจสอบให้หน่วยงานราชการที่เกี่ยวข้องรับทราบ
    ซึ่งผลที่ตรวจวัดได้ยังอยู่ในเกณฑ์มาตรฐานที่ทางราชการกำหนด

ผลกระทบด้านสิ่งแวดล้อมที่เกิดจากการทำเหมืองของบริษัทฯ
นั้นอยู่ในเกณฑ์มาตรฐานที่ทางราชการกำหนดโดยในช่วงหลายปีที่ผ่านมา
บริษัทฯไม่เคยถูกร้องเรียนจากราษฎรที่อาศัยอยู่ในบริเวณใกล้เคียงเกี่ยวกับเรื่องความเดือดร้อนรำคาญจากการทำเหมืองของบริษัทฯหรือสาธารณสมบัติได้รับความเสียหายจากการทำเหมืองของบริษัทฯ
แต่อย่างใดทั้งสิ้น